**นายสุรสาล ผาสุข** (เกิด 27 มกราคม พ.ศ. 2493) อดีตสมาชิกสภาผู้แทนราษฎรจังหวัดสิงห์บุรี 1 สมัย เขาได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย

ประวัติ
-------

สุรสาล ผาสุข เกิดเมื่อวันที่ 27 มกราคม พ.ศ. 2493 เป็นบุตรของนายประเสริฐ และนางเสงี่ยม ผาสุข มีพี่น้อง 5 คน หนึ่งในนั้นคือ นางบุญเตือน เหี้ยมจ่าง ส.อบจ. สิงห์บุรี เขตอำเภออินทร์บุรี สุรสาลสมรสและหย่า มีบุตร 2 คน

เขาสำเร็จการศึกษาการศึกษาบัณฑิต(กศ.บ.) สาขาคณิตศาสตร์-ฟิสิกส์ วิทยาลัยวิชาการศึกษาพิษณุโลก, การศึกษาคณิตศาสตร์ (ค.ม.) สาขาคณิตศาสตร์ จุฬาลงกรณ์มหาวิทยาลัย และคณิตศาสตรศึกษา (กศ.ด.) สาขาคณิตศาสตร์ มหาวิทยาลัยศรีนครินทรวิโรฒ

งานการเมือง
-----------

ก่อนลงเลือกตั้งสุรสาล ผาสุข เป็นอาจารย์มหาวิทยาลัยราชภัฏธนบุรี ในปี พ.ศ. 2554 เขาลงสมัครรับเลือกตั้งเป็นครั้งแรก ด้วยการผลักดันของนายพายัพ ปั้นเกตุ (อดีต ส.ส. พรรคไทยรักไทย ที่ขึ้นไปลงระบบบัญชีรายชื่อ) และมีฐานเสียงของนายประเสริฐ เหี้ยมฉ่าง นายกองค์การบริหารส่วนตำบลชีน้ำร้ายในขณะนั้น ซึ่งเป็นพี่เขย และนางบุญเตือน เหี้ยมฉ่าง ส.อบจ. พี่สาว ให้การสนับสนุน ผลการเลือกตั้งนายสุรสาลได้รับเลือกเป็นสมาชิกสภาผู้แทนราษฎร โดยเอาชนะนายโชติวุฒิ ธนาคมานุสรณ์ อดีต ส.ส. จากพรรคชาติไทยพัฒนา

พ.ศ. 2562 ลงสมัครฯ ส.ส.สังกัดพรรคเพื่อไทย และได้พ่ายแพ้ ให้กับ นายโชติวุฒิ ธนาคมานุสรณ์ พรรคพลังประชารัฐ

พ.ศ. 2563 เบนเข็มเล่นการเมืองท้องถิ่น ลงสมัครรับเลือกตั้งนายก อบจ.สิงห์บุรี แต่พ่ายแพ้ให้กับ นายศุภวัฒน์ เทียนถาวร (อดีต นายก อบจ.หลายสมัย และอดีต สมาชิกวุฒิสภา)

วันที่ 4 กุมภาพันธ์ พ.ศ. 2566 สุรสาลตัดสินใจย้ายไปสังกัดพรรคไทยสร้างไทย และลงสมัครฯ ส.ส. อีกครั้งผลการเลือกตั้งวันที่ 14 พฤษภาคม พ.ศ.2566 นายสุรสาล ผาสุข แพ้การเลือกตั้งฯ ได้ลำดับที่ 6 มีคะแนนเพียง 2,317 คะแนนเท่านั้น

### สมาชิกสภาผู้แทนราษฎร

สุรสาล ผาสุข ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสิงห์บุรี สังกัดพรรคเพื่อไทย

เครื่องราชอิสริยาภรณ์
---------------------

* พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
* พ.ศ. 2542 –  เหรียญจักรพรรดิมาลา (ร.จ.พ.)

อ้างอิง
-------

1. ↑  เจาะใจ"ดร.สุรสาล" ถอดเสื้อครุยใส่สูทการเมือง วิ่งเข้าป้ายสภาฯ น้อยกว่า49วัน นายกฯ"ยิ่งลักษณ์"
2. ↑  "สุรสาล ผาสุข"อดีต ส.ส.สิงห์บุรี ทิ้งเพื่อไทยทั้งน้ำตา ประกาศซบไทยสร้างไทย
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ เก็บถาวร 2022-04-06 ที่ เวย์แบ็กแมชชีน, เล่ม ๑๓๐ ตอนที่ ๓๐ ข หน้า ๓๘,
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๘๘, ๒ ธันวาคม ๒๕๕๔
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา เก็บถาวร 2022-11-21 ที่ เวย์แบ็กแมชชีน, เล่ม ๑๑๗ ตอนที่ ๔ ข หน้า ๑๑, ๒๒ กุมภาพันธ์ ๒๕๔๓

แหล่งข้อมูลอื่น
---------------

* นายสุรสาล ผาสุข เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
* บัญชีแสดงรายการทรัพย์สินและหนี้สินของนายสุรสาล ผาสุข[*ลิงก์เสีย*], สำนักงานคณะกรรมการป้องกันและปราบปรามการทุจริตแห่งชาติ
* ข้อมูลนักการเมืองไทย (นายสุรสาล ผาสุข), ศูนย์ข้อมูลนักการเมือง